mnch-jng 2020-07-11 wid-131 drtm-bns 2020-07-11
Hausstauballergie Germering, Dermatologin nahe Starnberg, Akne Germering, Haemorrhoiden Geretsried, Anti Aging Creme Germering, Laserbehandlung Germering, PUVA Bad Therapie Germering, Problemzonen Germering, Schaelbehandlung Germering, Neurodermitisbehandlung nahe Dachau Leerling gesteek toe dobbelry in pouse skeefloop | Netwerk24
Deur Roshé Taka 13 Maart 2019 19:10
’n Gedobbel in pouse by ’n Kaapse skool het Dinsdag in ’n onderonsie ontaard en ’n gr. 9-leerling is met ’n mes gesteek.
’n Leerling in gr. 8 aan die Rusthof Secondary School in die Strand het glo ’n mes uitgepluk en die ander seun in die bors gesteek. Die slagoffer is in ’n stabiele toestand in die hospitaal.
Jessica Shelver, woordvoerder van die Wes-Kaapse departement van onderwys (WKOD), sê hulle is deur die skool ingelig die voorval hou moontlik met dobbel verband.
Shelver sê die slagoffer is glo gesteek toe die gr. 8-leerling sy geld wou terughê nadat hy dit verloor het.
Volgens Shelver sal die skool ingevolge sy gedragskode dissiplinêre stappe doen. ’n Klag is by die Lwandle-polisiekantoor ingedien.
“Ons is natuurlik uiters bekommerd oor die aggressiewe aard van die voorval en dat die leerling ’n mes op die skoolterrein gehad het,” sê sy.
Die slagoffer is glo gesteek toe die gr. 8-leerling sy geld wou terughê nadat hy dit verloor het.
Die leerlinge kry berading en ondersteuning.
Shelver sê skole moet wapenvrye sones bly om ’n veilige leeromgewing te verseker. Dié betrokke skool doen gereeld deursoekings en het tydens pouses altyd onderwysers wat oor die leerlinge toesig hou.
“Die skool vra gereeld vir Gordonsbaai-veiligheids- en polisiebeamptes om pouses te help. Hulle meld ook gereeld voorvalle by die WKOD se program vir veilige skole aan,” sê Shelver.
Volgens haar het die skool duidelik alles in sy vermoë gedoen om veiligheid op sy perseel te bevorder.
Shelver sê die onderwysdepartement het ouers se hulp nodig om hul kinders aan te moedig om van gewelddadige of antisosiale gedrag af te sien.